Ваенная кампанія Эфіопіі ў Агадэне

Ваенная кампанія Эфіопіі ў Агадэне 2007—2008 гадоў — серыя аперацый Узброеных Сіл Эфіопіі супраць Фронту нацыянальнага вызвалення Агадэна (ФНВА). Контрпартызанская кампанія пачалася пасля таго, як сепаратысты забілі некалькі дзясяткаў чалавек падчас нападу на кітайскі нафтавыведвальны комплекс у красавіку 2007 года.

Асноўныя ваенныя аперацыі прайшлі ў гарадах Дэгэх-Бур, Кэбры-Дэхар, Уордэр, Шылаво і іх наваколляхEthiopia Ogaden crisis , Reuters AlertNet, 1st December, 2007..

Па даных Human Rights Watch (HRW), за эфіопскімі вайскоўцамі зафіксаваны розныя парушэнні правоў чалавека.

 Перадумова 
Самалійскі рэгіён Эфіопіі, большую частку якога складае Агадэн, з’яўляецца месцам даўняга ўзброенага канфлікту нізкай інтэнсіўнасці паміж урадам Эфіопіі і мясцовымі сепаратыстаміEthiopia: Crackdown in East Punishes Civilians , Human Rights Watch, July 4, 2007.. Многія члены групоўкі ФНВА, сфармаванай у 1984 годзе, падтрымалі Самалі ў вайне з Эфіопіяй 1977—1978 гадоў. Мэты арганізацыі мяняліся з цягам часу, пачынаючы ад атрымання незалежнасці да далучэння да «Вялікага Самалі» ці ж пашырэнне аўтаномііUnrest simmers in Ethiopia’s Ogaden , AlJazeera, April 15, 2008..

24 красавіка 2007 года байцы групоўкі здзейснілі напад на нафтаразведкавы комплекс у Аболе, які належаў адной з кітайскіх кампаній. Падчас здарэння забіты 81 супрацоўнікаў прадпрыемства. Гэты інцыдэнт заахвоціў улады правесці маштабную контрпартызанскую аперацыю.

 Кампанія 
21 кастрычніка 2007 года ФНВА заявіў, што вайскоўцы забілі 250 яго байцоў падчас бою ля горада Уордэр. Аднак гэтаму не было ніякага пацверджання ні з боку ўрада Эфіопіі, ні з незалежных крыніц"Rebels claim 250 troops killed, « Herald Sun, October 23, 2007. . Паводле справаздачы групоўкі ад 4 лістапада, у сутыкненнях паміж 26 кастрычніка і 1 лістапада было забіта да 270 лаялістаў. Тым не менш і на гэты раз не было ніякіх згадак у Эфіопіі .

16 лістапада эфіопская армія выпусціла заяву аб ліквідацыі 100 баевікоў на працягу апошняга месяца і паланенні яшчэ сотні . 18-га чысла ФНВА паведаміў, што эфіопскія ВПС атакавалі вёскі і качавыя паселішчы, у выніку чаго загінула каля дзясятка мірных жыхароўGettleman, Jeffrey. „Separatist Rebels Accuse Ethiopia’s Military of Killing Civilians in Remote Region ,“ The New York Times, November 20, 2007.. Некаторыя сепаратысты, як заявіў прадстаўнік групоўкі, таксама атрымалі раненні ў выніку паветраных удараў, хоць і авіяцыя атакавала толькі мірныя паселішча і скаціну. 20 лістапада ўрад абверг гэтыя паведамленні .

 Наступствы 
У студзені 2009 года эфіопскія сілы бяспекі ў горадзе Данан забілі начальніка аддзела знешніх сувязяў ФНВА Махамеда Сірада, калі ён сустракаўся з іншымі членамі групоўкі„Senior ONLF leader Killed“  . Retrieved 27 January 2009.. Па паведамленнях, гэта прывяло да падзелу арганізацыі на дзве фракцыі: адна група была звязана з дзеючым старшынёй ФНВА Махамедам Амарам Асманам, а іншая на чале з высокапастаўленым лідарам Абдзівалі Хусейнам Гасам, які прызначыў Салахудзіна Мау новым старшынёй групоўкі, і заявіў, што ён «прыцягне Махамеда Амара Асмана да суду»„Ethiopia: Ogaden’s ONLF breaks into two factions“ .

 Парушэнні правоў чалавека 
28 лістапада 2007 года жыхары Агадэна расказалі пра злоўжыванні з боку УС Эфіопіі. Бежанцы, якія ратаваліся ад рэпрэсій, казалі пра тое, як арміяй нібыта знішчаліся цэлыя вёскі. Усё гэта суправаджалася забойствамі, рабаваннямі і згвалтаванняміEthiopia starves, kills own people, its refugees say ," GaroweOnline , September 15, 2007.. Па даных HRW, грамадзянскія асобы ў самалійскім рэгіёне апынуліся ў пастцы паміж супрацьлеглымі бакамі. Дзесяткі мірных жыхароў былі забіты, што, відаць, было наўмыснай спробай здзейсніць калектыўнае пакаранне супраць грамадзянскага насельніцтва за спачуванне да баевікоўPorteous, Tom.»Ethiopia’s dirty war ," Guardian Unlimited (re-published by Human Rights Watch), August 05, 2007..

Як паведамілі ў снежні некалькі бежанцаў і міжнародныя арганізацыі, эфіопскія вайскоўцы, выпрабоўваючы напружанне ў сувязі з іх разгортваннем у Самалі, вымушалі мясцовых грамадзянскіх асоб (уключаючы дзяржаўных служачых і работнікаў аховы здароўя) змагацца разам з войскамі супраць баевікоў. Паводле тых жа паведамленняў, гэтыя недастаткова абсталяваныя і дрэнна навучаныя апалчэнцы панеслі цяжкія страты ў некалькіх баях. Адзін заходні супрацоўнік па аказанні дапамогі сказаў, што салдаты ўварваліся ў бальніцы, каб заклікаць навабранцаў, і пагражалі заключыць у турму медыкаў, калі яны не выканаюць загадGettleman, Jeffrey. «Civilians are forced to fight Ethiopian rebels ,» International Herald Tribune, December 14, 2007..

Эфіопскія афіцыйныя асобы адхілілі абвінавачванні, сцвярджаючы, што мясцовыя плямёны ахвотна фармуюць групы абароны супраць ФНВА. Прэм’ер-міністр Мелес Зенаўі заявіў, што парушэнні правоў чалавека і гуманітарны крызіс «Не існавалі. Не існуе. Не будуць існаваць».

 Гуманітарная сітацыя
У кастрычніку 2007 года The Independent паведаміла, што сітуацыя ў Агадэне пачала нагадваць канфлікт у Дарфуры. Як раней у гэтым месяцы распавяла падкамітэту па замежных справах Палаты прадстаўнікоў па Афрыцы і глабальнай ахове здароўя HRW, «Агадэн — гэта не Дарфур. Але сітуацыя там ідзе па знаёмай схеме», прызнаючы, што «Эфіопія мае сур’ёзныя ўнутраныя і рэгіянальныя праблемы бяспекі». Акрамя таго, дырэктар HRW па абароне правоў чалавека назваў Агадена «міні-Дарфурам»Gettleman, Jeffrey. "In Rebel Region, Ethiopia Turns to Civilian Patrols .

Большая частка рэгіёну была недаступна гуманітарным агенцтвам, паколькі эфіопскія войскі спрабавалі падавіць мяцежEthiopia rebels 'agree UN truce' , BBC News, September 2, 2007..

6 лістапада 2007 года ўпраўленне ААН па каардынацыі гуманітарных пытанняў абвясціла аб адкрыцці пункта дапамогі ў рэгіёне Агадэн. ЗША таксама заклікалі правесці незалежнае расследаванне сцвярджэнняў аб парушэннях правоў чалавека эфіопскімі сіламі ў рэгіёне. На прысутнасць у рэгіёне атрымалі дазвол толькі 12 арганізацый, у тым ліку «Урачы без межаў». У сваю чаргу Чырвонаму Крыжу было забаронена дзейнічаць у Агадэне .

 Зноскі 

 Спасылкі 
 Ethiopia: Crackdown in East Punishes Civilians (HRW)
 Ethiopia’s dirty war (Guardian Unlimited)
 Ethiopia to press Ogaden campaign despite criticism (Garowe Online)
 In the shadow of Ethiopia’s rebels (BBC)


 Crisis briefing on the violence in the Ogaden region from Reuters AlertNet

Катэгорыя:Канфлікты 2007 года
Катэгорыя:Канфлікты 2008 года
Катэгорыя:Бітвы Эфіопіі